Pendleton (Oregon)

Pendleton (korábban Marshall) az Amerikai Egyesült Államok Oregon államának Umatilla megyéjében elhelyezkedő város, a megye székhelye; valamint a Hemiston–Pendleton mikrostatisztikai körzet része. A 2020. évi népszámláláskor 17 107 lakosa volt, melybe beleszámolják a Kelet-oregoni Javítóintézet 1600 fogvatartottját is. Története 1851-ben William C. McKay a McKay-patak partján kereskedőhelyet nyitott. A tulajdonos Marshallról elnevezett település postája 1865. április 21-én nyitott meg, majd a helység később felvette George H. Pendleton politikus nevét. 1880. október 25-én kapott városi rangot. 1900-ban 4406 lakosa volt, ezzel az állam negyedik legnagyobb települése volt. A rodeó és a gyapjúfeldolgozó már Walter S. Bowman korai festményein is megjelennek. Jelentős kínai közössége volt, városrészük alatt alagútrendszer húzódott, ami ma turistalátványosság; ennek hitelessége megkérdőjelezett. A város Kelet-Oregon kulturális központja. Az óváros szerepel a történelmi helyek jegyzékében. Az umatilla indiánok fő bevételi forrása a Wildhorse kaszinó és golfpálya, emellett ők alapították a Tamástslikt Kulturális Intézetet. Földrajz és éghajlat A város az Umatilla folyó két partjára épült; az áradások során többször is megrongálódott. A folyó kezdetben fontos közlekedési, kereskedelmi és energetikai célokat szolgált, mivel összeköttetést nyújt a Columbia folyóval. Pendleton éghajlata félszáraz (a Köppen-skála szerint BSk). 1898. augusztus 10-én, valamint 2021. június 29-én 48 °C-ot mértek. Népesség A település népességének változása: Gazdaság A Pendleton Woolen Mills gyapjúfeldolgozót 1909-ben alapította Clarence, Roy és Chauncey Bishop. 1893-ban gyapjúmosó üzem nyílt, ami 1895-től az őslakosok számára állított elő takarókat. Utóbbi üzem csődbe ment, de Bishopék kötvények segítségével üzemüket bővítették és hatékonyságát növelték. A Szent Antal Kórházban huszonöt betegágy található. A Kelet-oregoni Javítóintézetben fogvatartottjai ruhát készítenek, valamint a helyi mosodában, illetve adminisztratív munkakörökben dolgoznak. Közlekedés A várost közúton az Interstate 84, a U.S. Route 30 és U.S. Route 395, valamint az Oregon Route 11 és az Oregon Route 37 érinti. A Union Pacific Railroad vasútvonalát az 1880-as években építette ki az Oregon Railroad and Navigation Company. A Portland és Kelet-Oregon közötti vasútvonal 1881-ben érte el Pendletont; mivel ekkor már létezett a Northern Pacific Railway Walla Walla felé haladó viszonylata, a város két fontos transzkontinentális vasútvonal elágazásánál feküdt. Az OR&N vonalát 1889-ben felhagyták. 1977 és 1979 között megállt itt az Amtrak Chicago és Seattle közötti Pioneer járata. A város tulajdonában lévő Kelet-oregoni regionális repülőtér öt kilométerre található, amit 2016 óta a Boutique Air Pendleton és Portland közötti járatai használnak. Kultúra Rendezvények Az 1910-ben alapított Round-Up rodeó a Professional Rodeo Cowboys Association pénzdíjas eseménye. A Round-Up Arenában rendezik meg minden évben a Pendleton Whiskey zenei fesztivált. A decemberben megtartott fafesztivál a Szent Antal Kórház Alapítványának adománygyűjtő eseménye. Látnivalók A város két kulturális központja az egykori Carnegie könyvtárban, illetve az Umatilla rezervátumban található. A történelmi társaság az egykori vasúti kocsiszínben a város történelmét bemutató iskolát és lakást is berendezett. Május és szeptember között péntekenként termelői piac működik. Rendszeresek a város alagútrendszerét és bordélyait bemutató szervezett túrák. Média Az East Oregonian napilap 6800, a The Pendleton Record hetilap 900 példányban jelenik meg. A térség tévéadója a KFFX-TV (Fox 11). Rádióadók közül a KTIX, KUMA, KRBM, az Oregon Public Broadcasting hírcsatornái, valamint a KLKY, KNHK-FM, KWHT, illetve a KWVN-FM fogható. Sport A kongresszusi központban rendezik meg az Oregon School Activities Association 2A divíziójának éves kosárlabda-bajnokságát; a négy napos eseményen nyolc fiú- és nyolc lánycsapat versenyzik. A város vezetői szerint a verseny fontos szerepet tölt be a gazdaságban. 2010-ben 13 ezer látogatója volt. A városi strand a középiskolával szemközt található. Nevezetes személyek Testvérváros Pendleton testvérvárosi kapcsolatot ápol a Fukusima Daiicsi atomerőműtől 26 kilométerre fekvő Minamiszómával. A 2011-es tóhokui földrengés és cunami óta Pendleton továbbra is fogad cserediákokat, azonban a sugárzásveszély miatt amerikai diákok Minamiszómát nem látogatják. Jegyzetek Fordítás Ez a szócikk részben vagy egészben a Pendleton, Oregon című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Források John Scanlan. "Pendleton" (angol nyelven). The Oregon Encyclopedia. Hozzáférés: 2024. október 14. További információk Hivatalos honlap (angolul) Oregon Blue Book (angolul) Pendletoni Kereskedelmi Kamara (angolul)